En tankattest er producentens oplysninger om olietanken. I denne attest er anført tankens produktionsår samt et godkendelsesnummer. Dette nummer er en kode som oplyser om tanken er beskyttet indvendigt eller ej, hvilket har betydning for tankens maksimale levetid.
Produktionsåret og materialet (som tanken er lavet af) afgørende for, hvornår olietanken senest skal tages varigt ud af brug (sløjfes).
Ved sløjfningen skal olietanken tømmes for olieindhold – og påfyldningsstudsen skal afmonteres, og den skal fyldes op med grus (hvis den ligger under et bebygget/bilbefærdet område).